Keinšema
Keinšema (angļu: Keynsham; izrunā: /ˈkeɪnʃəm/) ir pilsēta Somersetā, Anglijas dienvidrietumos, Bātas un Ziemeļaustrumu Somersetas unitārās pašvaldības otra lielākā apdzīvotā vieta. Izvietojusies grāfistes ziemeļaustrumos Eivonas upes krastā 13 km no unitārās pašvaldības centra Bātas, 79 km no grāfistes centra Tontonas un 190 km no valsts galvaspilsētas Londonas centra, faktiski Bristoles piepilsēta. Līdz 1996. gadam Keinšema bija likvidētā Vonsdaikas distrikta administratīvais centrs un mūsdienās šeit atrodas daļa unitārās pašvaldības administratīvo iestāžu.